Mulți dintre noi își încep ziua cu o ceașcă de cafea
și probabil își încheie ziua cu un pahar de vin
sau cu un alt tip de băutură alcoolică.
Dar se pare că aceste două substanțe,
alcoolul și cofeina, pot avea un impact surprinzător asupra somnului.
[Știința somnului]
(Muzică contemplativă)
Să începem cu cofeina.
Cofeina face parte dintr-o clasă de substanțe
numită „stimulente psihoactive”.
Cofeina ne face mai vioi, toată lumea știe asta.
Ne trezește.
Dar există cel puțin încă două
proprietăți ascunse ale cofeinei
pe care unii oameni nu le cunosc.
Prima este durata acțiunii cofeinei.
Pentru un adult obișnuit,
cofeina are o așa-numită perioadă de înjumătățire
de aproximativ cinci-șase ore.
Asta înseamnă că, după circa cinci-șase ore,
50 la sută din cofeina consumată
încă circulă în organism.
Drept urmare, cofeina dispare în proporție de 75% din organism
în aproximativ 10-12 ore.
Cu alte cuvinte, să presupunem că bei o ceașcă de cafea
la ora 2 după-amiaza.
S-ar putea ca un sfert din acea cofeină
să rămână în creier până la miezul nopții.
Astfel, ar putea să îngreuna procesul de adormire
sau să compromită liniștea somnului
pe parcursul nopții.
Acesta este primul efect al cofeinei.
A doua problemă a cofeinei
este că poate modifica calitatea somnului.
Unii ar spune
că sunt unul dintre acei oameni
care pot bea cafea la cină
și care dorm bine, neîntrerupt.
Dar, chiar dacă e adevărat,
cofeina poate scădea cantitatea
de somn adânc, non-REM,
mai exact stadiile 3 și 4 de somn non-REM.
Acela este somnul adânc, odihnitor.
Astfel, te poți trezi dimineața următoare
fără să te simți revigorat,
odihnit.
Dar nu-ți amintești să te fi trezit în noapte,
nu-ți amintești să fi adormit greu,
deci nu faci legătura,
dar s-ar putea să simți nevoia
să bei două cești de cafea dimineața pentru a-ți reveni
în loc de una.
Atât despre cofeină. Acum să trecem la alcool,
pentru că alcoolul este
unul dintre cele mai neînțelese somnifere.
De fapt, nu este deloc un somnifer.
Poate afecta somnul
în cel puțin trei moduri.
În primul rând, alcoolul face parte
din clasa de substanțe numite „sedative”.
Dar sedarea nu este somn.
Studiile ne arată că există
o diferență semnificativă între cele două.
Sedarea este un fenomen
în care pur și simplu se scot din funcțiune neuronii
în special cei din cortex.
Acesta nu este un somn natural.
De fapt, în timpul somnului adânc non-REM,
de exemplu, creierul are o coordonare extraordinară
a sute de mii de neuroni
care, dintr-o dată, se activează în același timp,
apoi se opresc,
apoi se activează, apoi se opresc,
producând niște unde cerebrale puternice
ale somnului adânc non-REM.
Acesta este primul mod
în care alcoolul poate fi problematic.
Confundăm sedarea cu somnul adânc.
A doua problemă a alcoolului
este că îți poate fragmenta somnul.
Alcoolul poate activa în timpul somnului,
ceea ce numim „răspunsul de fugă sau luptă”
al sistemului nervos,
ceea ce te va trezi mai des
în timpul nopții.
Alcoolul poate crește cantitatea
de substanțe care sporesc starea de alertă din creier
care, din nou, pot fragmenta somnul.
A treia și ultima problemă cu alcoolul și somnul
este că alcoolul poate bloca
somnul REM sau somnul în care visezi.
După cum vom învăța în episoadele viitoare,
somnul REM, somnul cu mișcări oculare rapide sau cel în care visezi,
are o mulțime de beneficii
pentru sănătatea emoțională,
psihică și chiar pentru creativitate.
Nu sunt aici ca să vă spun cum să trăiți.
Nu vreau să par puritan.
Sunt doar un om de știință.
Ce vreau să fac este să vă informez
cu privire la relația
dintre cofeină, alcool și somn,
ca voi să puteți face o alegere informată
cu privire la modul în care să vă trăiți viață
atunci când sănătatea somnului e o prioritate.